Euroopa Liidu Teataja L 185 , 24/07/2003 Lk 0041 - 0054



Komisjoni otsus, 17. juuli 2003, millega muudetakse otsuseid 92/260/EMÜ, 93/197/EMÜ ja 97/10/EÜ seoses registreeritud hobuste ajutise impordi või impordiga Lõuna-Aafrikast ühendusse (teatavaks tehtud numbri K(2003) 1212 all) (EMPs kohaldatav tekst) (2003/541/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1990. aasta direktiivi 90/426/EMÜ hobuslaste liikumist ja kolmandatest riikidest importimist reguleerivate loomatervishoiunõuete kohta, [1] viimati muudetud komisjoni otsusega 2002/160/EÜ, [2] eriti selle artikli 12 lõiget 2, artikli 13 lõiget 2, artikleid 14, 15, 16 ja artikli 19 lõiget i, ning arvestades järgmist: (1) Komisjoni otsusega 92/260/EMÜ, [3] viimati muudetud otsusega 2002/635/EÜ, [4] sätestatakse loomatervishoiunõuded ja veterinaarsertifikaadid registreeritud hobuste ajutiseks impordiks. (2) Komisjoni otsusega 93/197/EMÜ, [5] viimati muudetud otsusega 2002/841/EÜ, [6] sätestatakse loomatervishoiu nõuded ja veterinaarsertifikaadid registreeritud hobuslaste ning tõuaretuseks ja tootmiseks ettenähtud hobuslaste impordiks. (3) Komisjoni 12. detsembri 1996. aasta otsuse 97/10/EÜ, millega muudetakse nõukogu otsust 79/542/EMÜ ning komisjoni otsuseid 92/160/EMÜ, 92/260/EMÜ ja 93/197/EMÜ seoses registreeritud hobuste ajutise impordiga või impordiga Lõuna-Aafrikast ühendusse, [7] viimati muudetud otsusega 2001/622/EÜ, [8] I lisas sätestatakse lisatagatised, mida kohaldatakse Lõuna-Aafrika piirkondadeks jaotamisel registreeritud hobuste impordiks ühendusse. (4) Kõnealused lisatagatised eeldavad registreeritud hobuste teatavat viibimisaega hobuste aafrika katku-vabas tsoonis ja sätestab tingimused, mille alusel tuleb transportida õhutranspordiks Euroopa Ühendusse ettenähtud registreeritud hobused järelevalvetsoonis asuvasse lennujaama nakkust levitavate putukate eest kaitstud tingimustes. (5) Võttes arvesse nõutud isolatsiooni tunnustatud ja nakkust levitavate putukate eest kaitstud karantiinilaudas, on õigustatud nõuda ajutiseks impordiks või impordiks Euroopa Ühendusse ettenähtud registreeritud hobuste sama minimaalset viibimisaega hobuste aafrika katku-vabas tsoonis. (6) Lennukite sõiduplaanide muudatuste tõttu on registreeritud hobuste vedu standardses kaubalennukis võimatu, mistõttu ainuke realistlik võimalus on registreeritud hobuste merevedu. (7) On vaja kehtestada tingimused, mille alusel registreeritud hobuseid võib vedada ohustamata nende tervislikku seisundit merereisi ajal vabas tsoonis asuvast Kaplinna sadamast Euroopa Ühenduse sadamasse, mida on tunnustatud piiripunktina vastavalt nõukogu 15. juuli 1991. aasta direktiivile 91/496/EMÜ, millega sätestatakse kolmandatest riikidest ühendusse toodavate loomade veterinaarkontrolli põhimõtted ja muudetakse direktiive 89/662/EMÜ, 90/425/EMÜ ja 90/675/EMÜ, [9] viimati muudetud direktiiviga 96/43/EÜ. [10] (8) Komisjoni otsuseid 92/260/EMÜ, 93/197/EMÜ ja 97/10/EÜ tuleks vastavalt muuta. (9) Käesoleva otsusega ettenähtud meetmed on kooskõlas alalise toiduahela ja loomatervishoiu komitee arvamusega, ON VASTU VÕTNUD KÄESOLEVA OTSUSE: Artikkel 1 Otsuse 92/260/EMÜ II lisas olev veterinaartõend F asendatakse käesoleva otsuse I lisas oleva tekstiga. Artikkel 2 Otsuse 93/197/EMÜ II lisas olev veterinaartõend F asendatakse käesoleva otsuse II lisas oleva tekstiga. Artikkel 3 Otsust 97/10/EÜ muudetakse järgmiselt: 1. I lisa muudetakse vastavalt käesoleva määruse III lisale. 2. Käesoleva otsuse IV lisa tekst lisatakse IV lisana. Artikkel 4 Käesolev otsus on adresseeritud liikmesriikidele. Brüssel, 17. juuli 2003 Komisjoni nimel komisjoni liige David Byrne [1] EÜT L 224, 18.8.1990, lk 42. [2] EÜT L 53, 23.2.2002, lk 37. [3] EÜT L 130, 15.5.1992, lk 67. [4] EÜT L 206, 3.8.2002, lk 20. [5] EÜT L 86, 6.4.1993, lk 16. [6] EÜT L 287, 25.10.2002, lk 42. [7] EÜT L 3, 7.1.1997, lk 9. [8] EÜT L 216, 10.8.2001, lk 26. [9] EÜT L 268, 24.9.1991, lk 56. [10] EÜT L 162, 1.7.1996, lk 1. -------------------------------------------------- I LISA " +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ " -------------------------------------------------- II LISA " +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ " -------------------------------------------------- III LISA Otsuse 97/10/EÜ I lisa muudetakse järgmiselt. 1. Punkt 7.1 asendatakse järgmisega: "7.1. Alaliseks impordiks Euroopa Ühendusse ettenähtud registreeritud hobused on viibinud lähteriigis vähemalt 90 päeva või sünnist saadik, kui nad on nooremad kui 90 päeva, või saabumisest saadik, kui nad on imporditud otse Euroopa Ühendusest 90 päeva jooksul enne Euroopa Ühendusse eksporti käsitlevat sertifikaati, ja nad peavad jääma haigusvabasse tsooni vähemalt 60 päevaks või sünnist saadik, kui nad on nooremad kui 60 päeva, või saabumisest saadik, kui nad on imporditud otse vabasse tsooni Euroopa Ühendusest 60 päeva jooksul enne Euroopa Ühendusse eksporti käsitlevat sertifikaati." 2. Punkt 11 asendatakse järgmisega: "11. Kui registreeritud hobuseid veetakse õhu kaudu, transporditakse hobused karantiinilaudast õhusõidukisse nakkust levitavate putukate eest kaitstuna ja neid hoitakse kaitstuna kogu reisi vältel." 3. Lisatakse punkt 12: "12. Kui registreeritud hobuseid veetakse laevaga, siis tuleb kohaldada järgmisi tingimusi: Laevad, mis veavad registreeritud hobuseid Kaplinna sadamast vastavalt nõukogu direktiivile 91/496/EMÜ registeeritud hobuste veterinaarseks kontrolliks piiripunktina tunnustatud Euroopa Ühenduse sadamasse, ei või väljumise ja sihtkohta saabumise vahelisel ajal käia sadamas, mis asub hobuslaste importi Euroopa Ühendusse mittetunnustava kolmanda riigi territooriumil või territooriumi osal. Laeva kapten tõendab neile tingimustele vastamist IV lisas oleva avalduse täitmisega." -------------------------------------------------- IV LISA " “IV LISA +++++ TIFF +++++ " --------------------------------------------------